ตลาดหลักทรัพย์ฯ เชื่อ จีนเปิดประเทศ ส่งผลดีต่อเศรษฐกิจไทย
นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย เชื่อมั่นว่า หลังจีนประกาศเปิดประเทศ ถือเป็นสัญญานเชิงบวกที่จะส่งผลดีต่อเศรษฐกิจไทย โดยเฉพาะภาคการท่องเที่ยวที่จะฟื้นตัวดีขึ้นต่อเนื่องจากก่อนหน้านี้ ที่เริ่มมีนักท่องเที่ยวทยอยเข้ามาในประเทศ แม้จะยังมีจำนวนไม่มาก แต่ทำให้ภาคการท่องเที่ยวและบริการเริ่มกลับมาฟื้นตัวได้ ส่งผลให้ค่าเงินบาทปรับตัวอยู่ในช่วงใกล้เคียงก่อนเกิดวิกฤติโควิด-19 ทั้งนี้ หากมีนักท่องเที่ยวจากจีนเข้ามาเพิ่มเติมอีก จะทำให้ภาคธุรกิจที่เกี่ยวข้องมีรายได้เพิ่มสูงขึ้น ส่งผลดีต่อภาพรวมเศรษฐกิจของประเทศ อย่างไรก็ตาม ภาครัฐควรหาแนวทางส่งเสริมการท่องเที่ยวอย่างยั่งยืน เน้นการท่องเที่ยวที่มีคุณภาพ เพื่อให้เกิดรายได้และเกิดประโยชน์มากที่สุด